CELEX: 62019TB0525
Language: hu
Date: 2019-09-13 00:00:00
Title: T-525/19. R. sz. ügy: A Törvényszék elnökének 2019. szeptember 13-i végzése – Intering és társai kontra Bizottság („Ideiglenes intézkedés – Közbeszerzési eljárás – Végrehajtás felfüggesztése iránti kérelem – Ideiglenes intézkedések iránti kérelem – A sürgősség hiánya”)

16.12.2019   
            
            
               HU
            
            
               Az Európai Unió Hivatalos Lapja
            
            
               C 423/58
            
         
      A Törvényszék elnökének 2019. szeptember 13-i végzése – Intering és társai kontra Bizottság
      (T-525/19. R. sz. ügy)
      („Ideiglenes intézkedés - Közbeszerzési eljárás - Végrehajtás felfüggesztése iránti kérelem - Ideiglenes intézkedések iránti kérelem - A sürgősség hiánya”)
      (2019/C 423/74)
      Az eljárás nyelve: német
      
         Felek
      
      
         Felperesek: Intering Sh.p.k (Koszovói Köztársaság), Steinmüller Engineering GmbH (Gummersbach, Németország), Deling d.o.o. za proizvodnju, promet i usluge (Tuzla, Bosznia-Hercegovina), ZM-Vikom d.o.o. za proizvodnju, konstruckcije i montažu (Šibenik, Horvátország) (képviselő: R. Spielhofen ügyvéd)
      
         Alperes: Európai Bizottság (képviselők: A. Aresu, J. Estrada de Solà és B. Bertelmann meghatalmazottak)
      
         Az ügy tárgya
      
      Az EUMSZ 278. és EUMSZ 279. cikk alapján benyújtott, a 2019. július 30-i levéllel kézbesített azon bizottsági végrehajtási határozat (AresD[2019] Na/vk) végrehajtásának a felfüggesztése iránti kérelem, amelyben nem engedélyezték a felpereseknek, hogy részletes ajánlatot nyújtsanak be a EuropeAid/140043/DH/WKS/XK közbeszerzési eljárás keretében, valamint arra irányuló kérelem, hogy rendeljék el a közbeszerzési eljárás ideiglenes felfüggesztését.
      
         A végzés rendelkező része
      
      
                  1)
               
               
                  
                     A Törvényszék az ideiglenes intézkedés iránti kérelmet elutasítja.
                  
               
            
                  2)
               
               
                  
                     A Törvényszék a költségekről jelenleg nem határoz.